recursal/SuperWikiNEXT-32B huggingface dataset:
بھارتی فلمی اداکارہ ڈمپل کپاڈیا کسی دور میں ٹام پوائے کے طور پر مشہور ہوئی تھی۔
**ٹام بوائے** (انگریزی: Tomboy) سے مراد ایک ایسی لڑکی ہے جو صنفی عادات و اطوار ایک لڑکے جیسے ظاہر کرتی ہے۔ عام خصوصیات میں مردانہ لباس پہننا اور ان کھیلوں اور سرگرمیوں کا حصہ بننا جو جسم کو بہت زیادہ تیزی فعالیت میں لاتے ہیں اور یہ کئی ثقافتوں میں غیر نسوانی یا لڑکوں کا خاصا سمجھے گئے ہیں۔ برصغیر ہند و پاک میں عمومًا گڑیوں کے ساتھ کھیلنا لڑکیوں کا خاصا سمجھا گیا ہے۔ اس کے بر عکس کھلونوں میں تیز کاروں اور آٹوموبائل کھلونوں سے کھیلنا لڑکوں کا خاصا سمجھا گیا ہے۔ سماج میں دو پہیا گاڑی پر عام طور سے پیچھے کی سیٹ پر بیٹھنے لڑکے ایک ایک پاؤں دونوں جانب ڈالتے ہیں، جب کہ لڑکیاں کسی ایک جانب ہی دونوں پاؤں رکھتی ہیں۔ جدید بھارت کے سماج میں موٹر سیکلوں کا چلانا لڑکوں کا خاصا سمجھا گیا ہے، جب کہ اسکوٹی جیسی گاڑیوں کا چلانا یا تو لڑکیوں یا معمر افراد سے منسوب کیا گیا ہے۔ ایک ٹام بوائے کی خوبی یا خصوصیت یہی ہوتی ہے کہ وہ ان سماجی روایتوں کو توڑتے ہوئے اور لڑکی یا عورت ہوتے ہوئے لڑکوں جیسے شوق اور عادات و اطوار کو اپنائے۔

فائل:Kylie Minogue Intimate & Live Tour 3.jpg1990ء کی دہائی کے وسط تک کائلی مینوگ نے کامیابی کے ساتھ اپنی معصوم ٹام بوائے والی شبیہ ختم کر دی۔ سنہ 2001ء میں آنے والا ان کا ہٹ گانا ‘کانٹ گیٹ یو آؤٹ آف مائی ہیڈ‘ اس دہائی کا مقبول ترین گیت ثابت ہوا۔ کائلی کو ان کی موسیقی کے لیے متعدد ایوارڈز ملے اور انھیں سنہ 2004ء میں گریمی ایوارڈ سے بھی نوازا گیا۔
کئی مشرقی ثقافتوں میں عورتوں کو کمزور اور مردوں کو طاقتور اور جسمانی طور پر کافی توانا سمجھا گیا ہے۔ مغربی دنیا میں اس خاص طور پر اس کا بطلان کرنے عورتیں کشتی، وزن اٹھانا، تیر انداز، گولی چلانا جیسی سرگرمیوں کا حصہ دیگر کئی شعبہ ہائے حیات کی بنی ہیں اور ان میں مردوں ہی کی طرح اپنی ایک الگ پہچان بنانے کی کوشش کرتی ہیں۔

مزید دیکھیے
-----------

* خواتین کو بااختیار بنانا

حوالہ جات
---------

1. ↑  ڈمپل کپاڈیا ، ایک منہ پھٹ اور ’’ٹام بوائے‘‘ قسم کی لڑکی تھی
2. ↑  Tomboy in the Online Etymology Dictionary
3. ↑  Who Are Tomboys and Why Should We Study Them? آرکائیو شدہ 2013-01-04 بذریعہ archive.today, *Springer Publishing*, *Archives of Sexual Behavior*, Volume 31, Number 4
4. ↑  کائلی مینوگ کا ڈراموں سے لے کر پاپ اسٹار تک کا سفر
| معلومات شخصیت |
| --- |
| نام | سائیں نواب جی حضوری |
| دیگر نام | جناب باجی صاحب |
| مختصر تفصیل | سلسلہ نقشبندیہ |
| تاریخ پیدائش | 1848ء |
| مقام پیدائش | باغ |
| تاریخ وفات | 1947ء |
| مقام وفات | کھرل عباسیاں باغ |

 
حضرت سائیں نواب جی حضوری رحمۃ اللہ تعالیٰ علیہ کا شمار سلسلہ نقشبندیہ کے اکابر اولیاء کشمیر میں ہوتا ہے۔

ولادت
-----

حضرت سائیں نواب جی حضوری رحمۃ اللہ تعالیٰ علیہ باختلاف روایات 1848ء میں ضلع باغ آزاد کشمیر کے ایک گاؤں کھرل عباسیاں ٹھیری شریف میں پیدا ہوئے۔ آپ رحمتہ اللہ علیہ پر بچپن سے ہی اللّٰہ تعالیٰ کا حصوصی کرم تھا۔ آپ رحمتہ اللہ علیہ ولایت کے اعلیٰ مقام پر فائز ہونے کے باوجود کبھی اس کا اظہار نہ فرمایا اور زندگی کے ستر سال دنیا سے روپوش ہو کر گزارے۔

بیعت
----

حضرت سائیں نواب جی حضوری رحمۃ اللہ علیہ بہار کے موسم میں اپنے مال مویشی پیر کنٹھی پہاڑ کے قریب دھم کے مقام پر لے جاتے تھے ایک مرتبہ آپ رحمتہ اللہ علیہ وہاں تشریف فرما تھے کہ وہاں سلسلہ چشتیہ کے عظیم ولی حضرت سید انور شاہ علیہ رحمۃ اللہ تعالیٰ تشریف لائے اور فرمایا کہ مجھے حضرت الشیخ عبد القادر جیلانی رضی اللّٰہ عنہ کی طرف سے حکم ملا ہے کہ میں آپ کو بیعت کروں اس طرح حضرت سائیں نواب جی حضوری رحمۃ اللہ علیہ ان کے ہاتھ پر بیعت ہو گے ور سلسلہ چشتیہ میں ان سے خلافت حاصل کی۔ حضرت سید انور شاہ رحمۃ اللّٰہ تعالیٰ علیہ کا تعلق ہٹیاں بالا کے ایک گاؤں لانگہ سے تھا ۔ دوسرا خرقہ خلافت حضرت سائیں نواب جی حضوری رحمۃ اللہ علیہ نے کیاں شریف سے حضرت نظام الدین کیانوی رحمۃ اللّٰہ علیہ سے حاصل کیا۔ کیاں شریف بڑی با فیض درگاہ ہے جو آٹھمقام میں واقع ہے۔ حضرت سائیں نواب جی حضوری رحمۃ اللہ علیہ کو ایک مرتبہ حضرت پیر فقیراللہ بکوٹی رحمۃ اللہ علیہ نے باغ قادر آباد کے مقام پر حضرت سید غلام حسین شاہ رحمۃ اللہ تعالیٰ علیہ کے مزار پر بحکمِ حضرت شیخ عبد القادر جیلانی رضی اللّٰہ تعالیٰ عنہ ظاہر کیا اور دوسری مرتبہ بنی حافظہ شریف ضلع ہٹیاں بالا کے ایک درویش حضرت مولوی باجی رحمۃ اللّٰہ تعالیٰ علیہ نے ظاہر کیا۔

اولاد
-----

حضرت سائیں نواب جی حضوری رحمۃ اللّٰہ علیہ صاحب اولاد کثیرہ تھے آپ کو اللّٰہ تعالیٰ نے پانچ بیٹے اور چار بیٹیاں عطا فرمائیں تھیں جو سب کے سب ولایت کے اعلیٰ مقام پر فائز ہوئے۔

آپ کے بیٹوں میں: 

حضرت میر ولی باجی

حضرت محمد علی باجی

حضرت محمد یوسف جی حضوری

حضرت غلام محمد جی حضوری

الحاج محمد سلیمان جی حضوری شامل ہیں۔

جانشین
------

حضرت سائیں نواب جی حضوری رحمۃ اللّٰہ تعالیٰ علیہ کے جانشین آپ کے صاحبزادے حضرت پیر یوسف جی حضوری رحمۃ اللّٰہ تعالیٰ علیہ ہوئے۔

وصال
----

حضرت سائیں نواب جی حضوری رحمۃ اللّٰہ تعالیٰ علیہ کا وصال 15 ذیقعدہ 1947ء کو ہوا اور آپ کا مزار پرانوار کھرل عباسیاں دھار شریف میں مرجع خلائق ہے۔
**کنور نوید جمیل** ، ایم کیو ایم کے سیاسی رہنما ، سابقہ مئیر حیدرآباد اور موجودہ رکن سندھ اسمبلی ہیں جبکہ ان کے پاس ڈپٹی کنوینر ایم کیو ایم کا عہدہ بھی ہے۔

پیدائش
------

وہ 15 مارچ 1964ء کو عزیز آباد (کراچی) سندھ میں پیدا ہوئے۔

تعلیم
-----

گورنمنٹ ڈگری کالج حیدرآباد سے بی ایس سی کی ڈگری حاصل کی ، جبکہ جناح لاء کالج حیدرآباد سے ایل ایل بی کیا۔

سیاسی زندگی
-----------

وہ 1990ء کے انتخابات میں پہلی بار رکن قومی اسمبلی منتخب ہوئے، 2002ء کے عام انتخابات میں حلقہ PS-106 (کراچی-XVIII) سے متحدہ قومی موومنٹ (MQM) کے امیدوار کے طور پر سندھ کی صوبائی اسمبلی کے لیے منتخب ہوئے ۔ انہوں نے 24,581 ووٹ حاصل کیے اور متحدہ مجلس عمل (MMA) کے امیدوار اسلام الدین ایوبی کو شکست دی، نومبر 2005ء میں انہوں نے سندھ کی صوبائی اسمبلی سے استعفیٰ دے دیا۔ نومبر 2005ء میں، وہ ضلع حیدرآباد کے میئر کے طور پر منتخب ہوئے۔ وہ 2015ء میں ہونے والے ضمنی انتخاب میں حلقہ NA-246 (کراچی-VIII) سے ایم کیو ایم کے امیدوار کے طور پر پاکستان کی قومی اسمبلی کے لیے منتخب ہوئے تھے۔ انہوں نے 95,644 ووٹ حاصل کیے اور پاکستان تحریک انصاف کے امیدوار عمران اسماعیل کو شکست دی۔ وہ 2018ء کے عام انتخابات میں حلقہ PS-127 (کراچی وسطی-V) سے ایم کیو ایم کے امیدوار کے طور پر سندھ کی صوبائی اسمبلی کے لیے دوبارہ منتخب ہوئے۔

موت
---

28 جون 2022ء کو کنور نوید جمیل برین ہیمرج کے شکار ہو گئے، جس پر انھیں کراچی کے ایک نجی اسپتال میں داخل کیا گیا۔
ان کا انتقال 17 اگست 2023ء کو کراچی میں ہوا۔

حوالہ جات
---------


1. ↑
مختلف قسم کے سی سی ٹی وی کیمرے
**سی سی ٹی وی** یا **کلوز سرکٹ ٹی وی**(انگریزی: CCTV) ایک ایسے برقی نظام کو کہا جاتا ہے جس میں ایک یا زائد کیمروں کو تار کے ذریعے سے ایک ڈیوائس (جسے ڈی۔وی۔آر DVR کہا جاتا ہے ) سے منسلک کیا جاتا ہے۔ تا کہ مسلسل ریکارڈنگ کی جا سکے اور پھر کسی بھی غیر معمولی واقعہ ہونے کی صورت میں ریکارڈنگ دیکھ کر حقییقت سے آگاہ ہوا جائے۔

سویڈن میں ٹریفک سگنل پر سی سی ٹی وی کیمرا

کیمرے
-----

سی سی ٹی وی کیمرے ایسے خفیہ کیمرے ہوتے ہیں جن کی مدد سے کسی جگہ کی 24 گھنٹے نگرانی اور ریکارڈنگ کی جاتی ہے۔ تاکہ کوئی نا خوشگوار واقع ہونے کی صورت میں دوبارہ دیکھا جا سکے۔ کچھ خفیہ کیمرے ایسے بھی ہوتے ہیں جو تصویر کے ساتھ ساتھ آواز بھی محفوظ کرتے ہیں۔

### اقسام

اقسام بلحاظ تصویر
* اینالوگ کیمرا
* ڈیجیٹل کیمرا
* ایچ ڈی کیمرا
* آئی۔پی کیمرا

اقسام بلحاظ جسم
* بلٹ کیمرا
* ڈوم کیمرا
* ہائی اسپیڈ ڈوم PTZ کیمرا (قابلِ گردش چاروں اطراف)
* باکس کیمرا (قابلِ تبدیل عدسہ)
* انتہائی چھوٹا کیمرا (جاسوسی کے لیے)

فوائد
-----

اس کی مدد سے پتہ لگایا جا سکتا ہے کہ غیر معمولی واقعہ عین کس دن کس وقت رونماء ہوا۔واقعہ کی نوعیت کیا تھی اور اصل مجرم کون ہے۔

اکثر سچے انسان کی بات کو بھی جھوٹ سمجھ کر رد کر دیا جاتا ہے۔مگر یہ ایک برقی آلہ ہے لہٰذا اس کی ریکارڈنگ پر کوئی شک نہیں کرتا۔ اور حقیقت سے آشنا ہو جاتا ہے۔

استعمالات
---------

اسکول ، کالج ، بینک ، اے۔ ٹی۔ایم ، دفاتر ، کارخانہ ، ہسپتال ، بازار ، دکان ، پیٹرول پمپس ، ہوائی اڈے ، ریلوے اسٹیشن ، مساجد ، فیملی پارک ، کار پارکنگ ،فوجی تھانہ ، پولیس چوکی ، سڑکیں وغیرہ۔

مشہور کمپنیاں
-------------

سی سی ٹی وی نظام میں استعمال ہونے والے کیمرے اور ڈی وی آر بنانے میں چین کی کمپنی ہٍک وژن (Hikvision)سرٍ فہرست ہے۔ اس کے علاوہ سامسنگ ، ایل۔جی ، ڈاھوا (Dahua)اور دیگر کمپنیاں بھی یہ کام سر انجام دیتی ہیں۔

حوالہ جات
---------
زیاد اصغر زارون 25 دسمبر 1997 کو صوبہ پنجاب میں گاؤں منڈی جٹاں تحصیل سرائے عالمگیر ضلع گجرات میں پیدا ہوئے۔ آپ کا تعلق جٹ قوم کی تھوتھال برادری سے ہے۔ ابتدائی تعلیم اپنے ہی گاؤں سے حاصل کی اور پھر سینٹ فرانسس کالج سرائے عالمگیر میں داخلہ لیا۔ کالج میگزین میں پہلی دفعہ آزادئ فلسطین کے نام سے نظم لکھی۔ یوں شاعری کا ایک سلسلہ شروع ہوا جو اب تک جاری ہے۔ 2016ء میں بگڑتے معاشی حالات کے پیشِ نظر تعلیم کو خیر باد کہہ کر میرج ہال پر ویٹر بن گئے لیکن کچھ عرصہ بعد ہی ہوٹلنگ کو خیرباد کہہ کر مارکیٹنگ شروع کر لی۔ مارکیٹنگ میں کچھ خاص کامیابی نہیں ملی اسی لیے 2018ء میں واپس ہوٹلنگ میں آگئے۔ اس بار چند ماہ میں ہی مینجمنٹ کی پوسٹ تک پہنچ گئے۔ اردو ادب پر تحقیق کے شوق نے ناول نگاری کی طرف کھینچ لیا۔ 2020 میں فارس(آلِ نوح) کے نام سے طویل ناول لکھا جسے سوشل میڈیا اور ویب میڈیا پر بھرپور پزیرائی ملی۔ وہ اب اسی ناول کا دوسرا حصہ فارس(ہڑپہ) لکھ رہے ہیں۔ جس کا قارئین بےصبری سے انتظار کر رہے ہیں۔ اردو ادب میں دلچسپی کے ساتھ ساتھ مصنف نے اسلامی تحقیق اور فلاسفی پر خصوصی توجہ دی۔ جس کی جھلک ان کی تحاریر میں واضح چھلکتی ہے۔ مزید برآں زائپس کے نام سے ایک سوشل میڈیا پلیٹ فارم بنایا جو درحقیقت اسلامی تعلیمی نظام کا ایک خواب ہے جس میں دینی و دنیاوی تعلیمات کو یکجا کرنے اور عام عوام کو اعلیٰ تعلیم کی طرف لانے کی کوشش ہے۔ زیاد اصغر زارون سوشل میڈیا پر بھی کافی متحرک ہیں۔ وہ ایک ایسی دنیا کا خواب دیکھتے ہیں جہاں عام عوام ملک کی سربراہی کرنے کے قابل بن سکے۔

1. ↑  Ziyad Asghar Zaroon
2. ↑  "آلِ نوح". *Novel hi Novel*. Ziyad Asghar Zaroon.
**معلومات کا دھماکا** (انگریزی: Information explosion) چھپی ہوئی معلومات میں وسیع تر اضافوں، ڈیٹا یا کثرت معلومات کی وجہ سے نمایاں اثرات کو کہتے ہیں۔ جیسے جیسے موجود ڈیٹا بڑھنے لگتا ہے، ایک مسئلہ یہ بھی پیدا ہوتا ہے کہ ان معلومات کی کس طرح صحیح طریقے سے نظامت کی جائے، جس کی وجہ سے معلومات کی بہتات ہو سکتی ہے۔ آن لائن آکسفورڈ انگریزی لغت سے یہ پتہ چلتا ہے کہ یہ محاورے کا استعمال مارچ 1964ء کے نیو اسٹیسمین کے مضمون میں ہوا ہے۔ *دی نیو یارک ٹائمز* نے اس محاورے کو اپنے ادارتی مواد میں سب سے پہلے والٹر سلی وین کے لکھے مضون نے 7 جون 1964ء میں پہلی بار کیا ہے۔ مضمون میں لکھاری نے اس محاورے کو "بہت زیادہ بحٹ کیا گیا" کے طور پر بیان کیا۔ اس محاورے کا غالبًا اس سے بھی پہلے استعمال آئی بی ایم کے ایک اشتہاری ضمیمے میں ہوا تھا جو 30 اپریل 1961ء کو نیو یارک ٹائمز کے ساتھ شائع کیا گیا۔ ایضًا اس کا استعمال فرینک فریمونٹ اسمتھ نے، جو امیریکن انسٹی ٹیوٹ آف بایولوجیکل سائنسیز انٹر ڈسپلینری کانفرنس پروگرام کے ڈائریکٹر ہیں، اے آئی بی ایس بولیٹین کے مضمون میں کیے تھے۔

جدید دور میں جہاں معلومات ہر کونے اور گوشے سے آتے رہتے ہیں، ان کی صحیح نظامت اور بہ وقت ضرورت استعمال ضروری ہے۔ ورنہ، جیسا کہ کسی کا قول ہے کہ "ہمیں معلومات میں دفن کر دیا گیا ہے"، یعنی ہر جانب معلومات کی اس قدر بارش ہو رہی ہے، مطبوعہ، الیکٹرانک اور ڈیجیٹل ذرائع سے کہ اصل معلومات اور اصل مدعوں پر سے نظر اوجھل ہو کر غیر اہم مدعوں پر مرکوز ہو جاتی ہے۔

مزید دیکھیے
-----------

* معلومات

حوالہ جات
---------

1. ↑  Hilbert, M. (2015). Global information Explosion:. Digital Technology and Social Change [Open Online Course at the University of California] freely available at:
2. ↑  "Information."  آرکائیو شدہ (Date missing) بذریعہ dictionary.oed.com (Error: unknown archive URL). accessed جنوری 4, 2008
3. ↑
4. ↑
5. ↑  Davis، Keith (1973). "The Case for and against Business Assumption of Social Responsibilities". *Academy of Management Journal*. **16** (2): 312–322. JSTOR 255331. doi:10.2307/255331.
6. ↑  پیرنا: کنٹینٹ مینجمنٹ اہم موڑ پر ہے۔[*مردہ ربط*]
**پاکستان** اولمپک کونسل آف ایشیا (او سی اے) کے جنوبی ایشیائی زون کا رکن ہے، اس نے 1954ء میں اپنے دوسرے ایڈیشن کے بعد سے ایشین گیمز میں حصہ لیا ہے۔ پاکستان اولمپک ایسوسی ایشن جو 1948ء میں قائم ہوئی اور اسی سال بین الاقوامی اولمپک کمیٹی نے اسے تسلیم کیا، پاکستان کے لیے قومی اولمپک کمیٹی ہے۔ 

پاکستان 13 فروری 1949ء کو نئی دہلی میں ایشین گیمز فیڈریشن کے پہلے 5بانی ممبران میں سے ایک تھا، یہ تنظیم 26 نومبر 1981ء کو ختم کر دی گئی اور اس کی جگہ اولمپک کونسل آف ایشیا نے لے لی۔

### کھیل کے لحاظ سے ایشیائی کھیلوں کے تمغے

1. ↑  "Council – Member Countries". ocasia.org. Olympic Council of Asia. 03 فروری 2012 میں اصل سے آرکائیو شدہ. اخذ شدہ بتاریخ 09 جنوری 2012.
2. ↑  "The First Asian Games Championships will be held in March 1951 at New Delhi" (PDF). la84foundation.org. LA84 Foundation. 07 دسمبر 2010 میں اصل (PDF) سے آرکائیو شدہ. اخذ شدہ بتاریخ 09 جنوری 2012.
3. ↑  "Council – OCA History". ocasia.org. Olympic Council of Asia. 16 فروری 2012 میں اصل سے آرکائیو شدہ. اخذ شدہ بتاریخ 12 جنوری 2012.
پاکستان میں قومی شاہراہوں کا جال، این 55 بھی واضح ہے
**قومی شاہراہ 55** یا این-55، جسے عام طور پر انڈس ہائی وے کہا جاتا ہے، پاکستان کے صوبہ سندھ، پنجاب اور خیبر پختونخواکو منسلک کرنے والی ایک اہم شاہراہ ہے۔ اسے دریائے سندھ کے مشرقی کناروں پر واقع این-5 پر دباؤ کو کم کرنے اور کراچی اور پشاور کے درمیان ایک مختصر اور متبادل راستہ اختیار کرنے کے لیے بنایا گیا تھا۔ اس شاہراہ کی تجویز 1980ء میں دی گئی اور کام کا آغاز 1981ء میں کراچی سے ہوا اور 7 سال کے بعد پشاور میں مکمل ہوئی۔

پاکستان کی سب سے بڑی سرنگ کوہاٹ سرنگ اسی سڑک پر واقع ہے، جس پر کام کا آغاز 1999ء میں کیا گیا اور تکمیل جون 2003ء میں ہوئی۔ یہ پشاور اور کوہاٹ کے درمیان راستے کو مختصر بناتی ہے اور درۂ کوہاٹ والے راستے کے مقابلے میں 40 منٹ کم وقت میں دونوں شہروں کو پہنچا جا سکتا ہے۔ 

اس شاہراہ کی کل لمبائی 1250 کلومیٹر ہے۔ شاہراہ کا آغاز کراچی اور حیدرآباد کے درمیان سے ہوتا ہے اور گاڑیاں بجائے حیدرآباد شہر کا رخ کرنے کے دریائے سندھ عبور کرنے سے پہلے ہی کوٹری کا رخ کرتی ہے۔ بعد ازاں یہ دریائے سندھ کے مشرقی کناروں کے ساتھ ساتھ دادو اور لاڑکانہ سے ہوتی ہوئی شکارپور سے گزرتی ہے اور پھر پنجاب میں داخل ہوجاتی ہے جہاں ڈیرہ غازی خان اور میانوالی سے گزرنے کے بعد صوبہ خیبر پختونخوا میں ڈیرہ اسماعیل خان پہنچتی ہے اور اس کے بعد لکی مروت، کرک ، کوہاٹ اور درہ آدم خیل سے ہوتی ہوئی پشاور میں اختتام پزیر ہوتی ہے۔

متعلقہ مضامین
-------------

* قومی شاہراہ 5
* قومی شاہراہ 10
* قومی شاہراہ 15
* قومی شاہراہ 25

| * د
* ب
* ت
پاکستان کی قومی شاہراہیں |
| --- |
| قومی شاہراہیں | 

|  |
| --- |
| 
* این-5
* این-10
* این-15
* این-25
* این-30
* این-35
* این-40
* این-45
* این-50
* این-55
* این-60
* این-65
* این-70
* این-75
* این-80
* این-85
* این-90
* این-95
* این-105
* این-110
* این-115
* این-120
* این-125
* این-155
* این-255
* این-305
* این-445
* این-655

 |
| تزویراتی ہائی وے | 
* ایس-1
* ایس-2
* ایس-3

 |

 | پاکستان کا پرچم |
**حیدر علی منڈیروی**

ولادت
-----

آپ کا اسمِ مبارک حیدر علی تھا۔ ولادتِ باسعادت آں جناب کی 1257ء میں بمقام بٹالہ شریف ضلع گورداسپور ہوئی۔

بٹالہ شریف میں اپنے والدِ محترم سیّد میر حسن شاہ مجلسی کے انتقال کے بعد آپ اپنے برادرِ اکبر سیف علی شاہ کے ساتھ منڈیر کلاں ضلع سیالکوٹ میں زمین خرید کر آباد ہوئے۔ آپ سے پہلے آپ کے تایا  سیّد عبد اللہ شاہ حضوری اور ان کے فرزند  سیّد میر شرف علی شاہؒ بھی منڈیر کلاں میں سکونت اختیار کر چکے تھے۔ منڈیر کلاں (جسے اب منڈیر شریف سیداں بھی کہا جاتا ہے) میں مقیم ہونے کے بعد آپ بمقام رسول نگر ضلع گوجرانوالہ دریائے چناب کے پتنوں پر داروغہ کی ملازمت پر مقرر ہو گئے۔

بیعت و خلافت
------------

آپ نے خرقۂ خلافت اپنے والدِ بزرگوار سیّد میر حسن شاہ سے حاصل کیا تھا۔ ملازمت کے دوران بھی آپ نے رشد و ہدایت کا سلسلہ جاری رکھا۔

بٹالہ شریف میں ہی آپ کی شادی سیّد جبار شاہ گیلانی (ساکن چکوکی، سابق ریادت کپورتھلہ) کی دختر سے ہو چکی تھی جن سے آپ کے دو فرزند سیّد نواب علی شاہ اور سیّد ملک علی شاہ اور دو صاحبزادیاں ہوئیں۔

وفات
----

سیّد حیدر علی شاہؒ کا انتقال 9 ذو الحجہ 1324ھ بروز جمعہ مبارک یعنی حجِ اکبر کے دن منڈیر شریف سیداں میں ہوا۔ یہیں آپ کا مزار ہے۔

حوالہ جات
---------

1. ↑  منڈیر شریف سیّداں – مصباح العرفان | آستانۂ عالیہ منڈیر شریف سیّداں
**غرناطہ کیتھیڈرل** (ہسپانوی زبان میں: *Catedral de Granada، Catedral de la Anunciación*) ہسپانیہ کے غرناطہ شہر میں واقع ہے جو اسی نام کے صوبے کا دار الحکومت بھی ہے۔. یہ گرجا غرناطہ کے اہم عیسائ ڈايوسيز(Diocese) کا دفتر بھی ہے۔

تاریخ
-----

غرناطہ کے گرجاگھر کے اندر کے حصّے کی تصویر
کیتھیڈرل کے منصوبے کی تیار کے باوجود، اسپین میں دیگر گرجا گھروں کے برعکس، یہ گرجا کی تعمیر کے لیے ناصری ریاست کو اس کے مسلمان حکمرانوں سے شہر کی بازیابی تک کا انتظار کرنا پڑا تھا۔ ایسا اس لیے تھا کیونکہ اس گرجاگھر کی بنیاد ایک مسجد پر رکھی گئی تھی۔ یہ حصول 1492 میں ہی ممکن ہو سکا تھا۔ غرناطہ گرجا گھر کے ابتدائی منصوبے گوتھیک طرزتعمیر میں تھے۔ اس گرجاگھر کا نئے فن تعمیر کے ماہر اینرك ایگس (Enrique Egas) کی طرف سے 1518 سے 1523 کے درمیان شہر کی جامع مسجد کے ڈھانچوں پر ڈالی گئی تھی۔ 1529 میں تعمیر کا کام ڈيگو دے سيلو (Diego de Siloe) نام کے معمار کو سونپا گیا تھا جس نے اس کی تعمیر میں ان کی زندگی کے چالیس قیمتی سال لگا دیے۔ مجموعی طور گرجا گھر کی تعمیر میں 181 سال لگ گئے تھے۔

حوالہ جات
---------

خارجی روابط
-----------

|  |  |
| --- | --- |
|  | ویکی ذخائر پر **غرناطہ کیتھیڈرل** سے متعلق سمعی و بصری مواد ملاحظہ کریں۔ |

* Guide to monuments of Granada: the Cathedral (ہسپانوی میں)
* From Muslim to Christian Granada: Inventing a City's Past in Early Modern SpainBy A. Katie Harris
* Creating Christian Granada: Society and Religious Culture in an Old-World ...By David Coleman
* Queen Isabel I of Castile: Power, Patronage, Personaedited by Barbara F. Weissberger
* History of the Conquest of Spain by the Arab-Moors: With a Sketch ... Volume 2By Henry Coppée[*مردہ ربط*]
* Muqarnas: An Annual on Islamic Art and Architectureedited by Gülru Necipoğlu
* The Crisis Jun-Jul 1980
* Architecture of SpainBy Alejandro Lapunzina
* The Land of The Blessed Virgin: Revised Edition of Original VersionBy Somerset Maugham[*مردہ ربط*]

```
* Hispania Vetus edited by Susana Zapke
```

ماخذ
----

* 

متناسقات: 37°10′34″N 3°35′56″W﻿ / ﻿37.176°N 3.599°W﻿ / 37.176; -3.599
**سردار علی ٹکر** (پیدائش: 15 جولائی 1956ء) پشتو زبان کے گلوکار ہیں اور غنی خان کو ایک نئی جہت میں پیش کرنے کے لیے مشہور ہیں۔ سردار علی ٹکر پیشے کے لحاظ سے مہندس ہیں مگر وجہ شہرت پشتو گائیکی ہے۔ آپ نے پشاور سے اپنی تعلیم مکمل کی اور آپ کو موسیقی میں گراں قدر خدمات کے صلے میں صدر پاکستان کی جانب سے ایوارڈ برائے حسن کارکردگی سے نوازا گیا۔   

سردار علی ٹکر 1956ء میں ٹکر گاؤں جو تخت بائی ضلع مردان میں واقع ہے پیدا ہوئے۔ دسویں کا امتحان مقامی سرکاری اسکول سے پاس کیا اور مردان بورڈ میں اول پوزیشن حاصل کی۔ بارہویں کا امتحان امتیازی نمبروں سے گورنمنٹ کالج مردان سے پاس کیا اور پشاور میں انجنئیرنگ کے شعبہ میں داخل ہوئے۔ تعلیم مکمل کرنے کے بعد طویل عرصہ تک کینیڈا اور برطانیہ میں مقیم رہے۔

پشاور کی جامعہ میں تعلیم کے دوران آپ کو اپنے فن موسیقی کو سنوارنے کا موقع ملا اور آپ نے جامعہ میں مختلف شعبہ جات میں اپنے فن کا مظاہرہ کیا۔ کہا جاتا ہے کہ 1982ء میں ایک محفل موسیقی جو پشتو کے عظیم شاعر غنی خان کے اعزاز میں ایڈورڈز کالج پشاور میں منعقد ہونا تھی کے لیے یار محمد مغموم (پروفیسر) کو پشتو غزل گائیکی کے لیے گلوکار و موسیقار کی ضرورت پیش آئی تو سردار علی ٹکر نے اپنی خدمات پیش کیں۔ یہ پہلا موقع تھا کہ سردار علی ٹکر نے اپنے فن کا عوامی مظاہرہ کیا اور اس کے بعد آپ کی گائیکی کے چرچے ہر سو پھیل گئے۔ آپ کی تخلیق کا پہلا ریکارڈ جو غنی خان کی غزلوں پر مشتمل تھا نہایت مشہور ہوا۔

ریڈیو پاکستان اور پاکستان ٹیلی ویژن پر آپ نے کئی پروگرام ریکارڈ کروائے اور پشتون حلقوں میں بے پناہ شہرت حاصل کی۔
خان بیلہ رحیم یار خان ضلع رحیم یار خان، پنجاب، پاکستان کا ایک شہر ہے۔ خان بیلہ ضلع رحیم یار خان میں خان بیلہ قومی شاہراہ 5 پر واقع ہے۔ رحیم یار خان خان بیلہ سے 90 کلومیٹر (56 میل) اور بہاولپور 105 کلومیٹر (65 میل) دور ہے۔

تاریخ
-----

سٹیٹ گزینیئر بہا و ل پور میں ہے کہ خان پو رکے شمال مشرق میں تقریباًاٹھارہ میل کے فاصلے پر خان بیلہ قصبہ آباد ہے۔ جسے 1750ء میں ایک اچھرانی داد پوترے نے تعمیر کروایا تھا۔ کچھ لوگ کہتے ہیں کہ اس کی بنیاد خان نامی ایک ارائیں نے سولہویں صدی عیسوی میں رکھی تھی اس وقت خان بیلہ کے علاقے پر سیت پور کے ناہروں کی حکومت تھی۔ خان بیلہ میں مکانات کچے بھی ہیں او رپکے بھی۔ ایک ہی بازار ہے جوشمالاً جنوباًہے۔ یہاں گلیاں پختہ نہیں ہیں ۔

مزار
----

خان بیلہ میں مولوی سلطان محمود کا مزار جو سلسلہ چشتیہ کے مشہو ربزرگ خواجہ قاضی عاقل محمد کے خلیفہ تھے آپ کا انتقال 2 ربیع الاول 1239ھ کو ہوا تھا ۔

اہم عمارات
----------

یہاں کی اہم عمارتوں میں جمعہ مسجد یا قاضی مسجد او رمولوی سلطان محمود کی خانقاہ قابل ذک رہیں۔ خان بیلہ آم کے باغات میں گھر اہوا ہے۔ یہ باغات صادق کینال کے دونوں کناروں کے ساتھ ساتھ تین میل تک پھیلے ہوئے ہیں۔ یہاں کھجور کے ہزاروں درخت بھی موجو د ہیں۔ جولائی اگست کے مہینے میں کھجور کی چنائی کے لیے یہاں لوگ جمع ہوجاتے ہیں۔ یہاں کی آبادی زیادہ تر ارائیں ہے جن میں اکثر بڑے بڑے زمیندار ہیں۔ اکثر کے پاس چھوٹے چھوٹے باغات بھی ہیں۔ خان بیلہ پانچویں درجے کی میونسپلٹی قائم ہے جو دسمبر 1903ء میں قائم ہوئی تھی ۔

اہم شخصیات
----------

مشہور شاعر بستی گچلاں کے مولوی عبداللہ پردرد نامور شاعر تھے۔ یہاں کی ادبی شخصیات میں سرائیکی شاعر قائل (ٹھل حمزہ ) قابل ذکر ہیں ۔

حوالہ جات
---------

1. ↑  "Rykupdate.com". 28 مارچ 2017 میں اصل سے آرکائیو شدہ. اخذ شدہ بتاریخ 30 اپریل 2017.  الوسيط `|url-status=` تم تجاهله (معاونت)
**نیشنل ہائی وے 28** ( انگریزی: قومی شاہراہ 28) ایک قومی شاہراہ، جو بھارت کی ریاست اتر پردیش میں لکھنؤ کو بہار کے شہر برونی سے جوڑتی ہے۔ یہ کشین نگر سے 20 کلومیٹر (12 میل) دور بہار کو جاتی ہے۔ یہ نیشنل ہائی وے 31 کو دریائے گنگا کے شمال میں ، باراتھنی سے جوڑتی ہے۔ NH 28 کی کل لمبائی 570 کلومیٹر (350 میل) ہے۔ یہ اترپردیش میں 259 کلومیٹر (161 میل) اور بہار میں 311 کلومیٹر (193 میل) گزرتی ہے۔

قصبے اور شہر
------------

نیشنل ہائی وے 28 بہار کے صنعتی شہربرونی کو اتر پردیش کے دار الحکومت لکھنؤ کے راستے ، گورکھپور سے جوڑتی ی ہے۔ یہ بیگوسارو ، سمستی پور ، مظفر پور ، مشرقی چمپارن اور گوپال گنج بہار کے اضلاع اور کشی نگر ، دیوریا ، گورکھپور ، سنت کبیر نگر ، بستی ، فیض آباد ، بارابنکی اور لکھنؤ ، اترپردیش اور لکھنو میں پھیلی ہوئی ہے۔

شروع
----

 بستی کے قریب این ایچ 28 
نیشنل ہائی وے 28 برکانی کے قریب نیشنل ہائی وے 31 کو جوڑنا شروع کرتی ہے اور موتیہاری سے 10 کلومیٹر (6.2 میل) مغرب میں سمستی پور ، مظفر پور ، موتی پور ، مہسی اور چکیہ سے ہوتی ہوئی شمال مغرب میں چلتی ہے ، دوبارہ شمال مغرب جاتی ہے۔ ریاست کو گوپال گنج اور کوچئی کوٹ سے اترپردیش میں داخل ہونے کے لیے چھوڑ دیتا ہے۔ 28 قومی شاہراہ ، 259 کلومیٹر (161 میل) - بہار میں لمبی ہے۔

آخر
---

اترپردیش میں ، کیسیا پہلی بڑی آبادکاری ہے جو قومی شاہراہ 28 کے ساتھ ساتھ چلتی ہے۔ کاسیا اترپردیش گوپال گنج کے شمال مغرب میں 58 کلومیٹر (36 میل) دور واقع ہے۔ اس کے بعد شاہراہ لکھنؤ سے اختتام پزیر ہونے سے قبل گورکھپور ، بستی ، علی آباد ، فیض آباد اور بارہ بانکی تک جاتی ہے ۔ اترپردیش میں قومی شاہراہ 28 لمبائی 331 کلومیٹر (206 میل) ہے۔

حادثات
------

یہ ملک کی مصروف ترین قومی شاہراہ ہے اور اسے کئی بار حادثات سے نمٹنا پڑتا ہے۔ حادثات کی بنیادی وجوہات مقامی لوگوں کی آسانی سے رسائی کے لیے حادثاتی طور پر ٹوٹی سڑکیں ہیں۔ مسٹر رامسورتھ میموریل کالج آف انجینئری اینڈ مینجمنٹ کے طلبہ کا ایک حالیہ حادثے سے تقریبا 5 گھنٹے ہائی وے کو جام رہا (جس کے نتیجے میں اکثر کالج کے طلبہ اور عملے کی ہلاکت ہوئی تھی  ۔

مزید اہم مقامات
---------------

لوریہ اراج ، جو ایودھیا کا تاریخی قصبہ ہے اور ہاتھ سے تیار سوتی ٹیکسٹائل کی صنعت کے لیے مشہور ہے - ٹنڈا اور راجسولتان پور - کے راستے میں مختلف مقامات پر نیشنل ہائی وے 28 کے قریب سیاحتی سیاحت کرتی ہے۔

حوالہ جات
---------

1. ↑  "Day after student's death, protest outside college". *Timesofindia.indiatimes.com*. 2014-10-10. اخذ شدہ بتاریخ 14 جون 2016.
**ترکستان** کے معنی ترکوں کی سرزمین ہے جو وسط ایشیا کا ایک خطہ ہے جس میں آج بھی ترکوں کی اکثریت ہے۔ ترک اور فارسی کہانیوں میں اس کا حوالہ ملتا ہے اور یہ توران کا حصہ ہے۔ یہ اوغوز ترک، ترکمان، ازبک، قازق، خزر، کرغز اور ایغور قوموں کی سرزمین ہے۔ یہی اقوام وقت کے ساتھ ساتھ آگے بڑھتی گئیں اور آج ترکی (اناطولیہ و استنبول)، آذربائیجان اور تاتارستان انہی ترکوں کی ریاستیں ہیں۔

ترکستان کو مغربی اور مشرقی ترکستان میں تقسیم کیا گیا ہے۔ مغربی ترکستان وہ مسلم اکثریتی علاقہ ہے جس پر سوویت یونین نے قبضہ کر لیا تھا جبکہ مشرقی ترکستان اب بھی چین کے زیر قبضہ ہے جسے چین میں سنکیانگ کہا جاتا ہے۔ چین کے ایغور علیحدگی پسند سنکیانگ کو ایغورستان اور مشرقی ترکستان کہتے ہیں۔

ترکستان ایک شاندار تاریخ کا حامل ہے جو تین ہزار سال قبل مسیح سے شروع ہوتی ہے۔ یورپ اور چین کے درمیان تجارت کا اہم راستہ شاہراہ ریشم اسی سے ہوکر گذرتا ہے۔

مسلم سلطنتوں کا حصہ بننے کے بعد 1860ء میں مغربی علاقہ روسی سلطنت کے زیر اثر آگیا اور انقلاب روس کے بعد اسے ترکستان خود مختار سوویت اشتراکی جمہوریہ میں تبدیل کر دیا گیا اور بعد ازاں مسلمانوں کی مزاحمت کے خاتمے کے لیے اسے قازق، کرغز، تاجک، ترکمان اور ازبک سوویت اشتراکی جمہوری ریاستوں میں بانٹ دیا گیا۔ روس کے خاتمے کے بعد ان جمہوری ریاستوں نے آزادی حاصل کرلی۔

مشرق ترکستان جسے چینی ترکستان بھی کہا جاتا ہے ایغور ترکوں کی سرزمین ہے جس پر 18 ویں صدی کے وسط میں چنگ سلطنت نے قبضہ کر لیا اور سنکیانگ یعنی "نیا صوبہ" کا نام دیا۔ عوامی جمہوریہ چین نے اسے سنکیانگ ایغور خود مختار خطہ قرار دیا۔ صوبے میں خطے کی قدیم ایغوز ترک آبادی بتدریج کم ہوتی جا رہی ہے اور چین کی سب سے بڑی نسلی اکائی ہان کی تعداد میں تیزی سے اضافہ ہو رہا ہے۔ موجودہ اعدادہ و شمار کے مطابق ایغوز اب صوبے کی آبادی کا صرف 46 فیصد رہ گئے ہیں جب کہ 1948 میں ان کی آبادی خطے کی آبادی کا 98 فیصد تھی۔

حوالہ جات
---------
**کینڈل مارچ** (انگریزی: Candlelight vigil) کسی خاص مقصد کی تائید کے لیے گھر کے باہر لوگوں کا روشنی (موم بتی) لے کر بعد از غروب اجتماع ہے۔و1و عام طور پر ایسے اجتماعات آیا کسی خاص طبقہ کے خلاف ہونے والے مظالم کے خلاف احتجاج کرنے یا کسی کی موت کی یاد میں ہوتے ہیں۔ بعد الذکر معاملہ کو **کینڈل مارچ میموریل** کہا جاتا ہے۔ کینڈل مارچ میں مظاہرین کا ایک بڑا گروہ عوام میں بحث و مباحثہ کا انعقاد کرتا ہے اور کسی نامور خطیب کو مدعو بھی کیا جاتا ہے۔خطیب مارچ کے آغاز میں ایک تقریر کرتا ہے جس میں مارچ کے مقاصد بیان کیے جاتے ہیں۔و2و اس طرح کے مارچ بسا اوقات مذہبی اور روحانی بھی ہوتے ہیں۔ کرسمس کی شام بھی کینڈل مارچ ہوتا ہے۔
کینڈل مارچ میں تشدد نہیں ہوتا ہے اور اس اس کا مقصد تبدیلی کے لیے اکسانا اور عوام متحد کر کے اپنی مقصد کی تائید میں اضافہ کرتا ہے۔و1و

فہرست بلحاظ ملک
---------------

### جنوبی کوریا

* 2008ء، ریاستہائے متحدہ امریکا بیف احتجاج
* 2016ء-2017ء، پارک گیون-ہائے کے خلاف احتجاج

نگار خانہ
---------

* 2010 نیشنل پولس ڈے کا 22واں سالانہ کینڈل مارچ نیشنل لا انفورس مینٹ آفیسرز میموریل at کوڈی شیری اکوائر، واشنگٹن ڈی سی2010 نیشنل پولس ڈے کا 22واں سالانہ کینڈل مارچ نیشنل لا انفورس مینٹ آفیسرز میموریل at کوڈی شیری اکوائر، واشنگٹن ڈی سی
* A vigil in کاوہایوکی، فن لینڈ کاوہاجوکی شوٹنگ سانحہA vigil in کاوہایوکی، فن لینڈ کاوہاجوکی شوٹنگ سانحہ
* Every year since 1990, people attend candlelight vigils on جون 4 in Victoria Park, Hong Kong commemorating the victims of Tiananmen Square massacreEvery year since 1990, people attend candlelight vigils on جون 4 in Victoria Park, Hong Kong commemorating the victims of Tiananmen Square massacre
* A candlelight vigil in لورڈیس۔A candlelight vigil in لورڈیس۔

مزید دیکھیے
-----------

*

حوالہ جات
---------
1915ء میں یورپ کے فوجی اتحاد۔ مرکزی طاقتوں کو ارغوانی رنگ میں، تہرے معاہدے کی طاقتوں کو شتری رنگ میں اور غیر جانب دار اقوام کو پیلے رنگ میں ظاہر کیا گیا ہے۔
مرکزی طاقتوں کے رہنما
**مرکزی طاقتیں** (Central Powers) وہ اقوام ہیں جو پہلی عالمی جنگ میں اتحادیوں کے خلاف لڑیں۔ ان اقوام میں جرمنی، آسٹریا – ہنگری، سلطنت عثمانیہ اور بلغاریہ شامل ہیں۔ ان کو یہ نام مشرق میں روس اور مغرب میں فرانس اور سلطنت متحدہ (United Kingdom) کے درمیان واقع ہونے کی وجہ سے ملا۔

جرمنی اور آسٹریا – ہنگری 7 اکتوبر 1879ء کو اتحادی بنے۔ 20 مئی 1882ء کو اٹلی بھی ان میں شامل ہو گیا۔، تاہم 1902ء میں اس نے خفیہ طور پر جرمنی کے روايتی حریف فرانس کے خلاف اتحادیوں کا ساتھ‍ نہ دینے کا عزم کیا۔ اٹلی کا استدلال یہ تھا کہ چونکہ سربیا نے نہیں بلکہ آسٹریا نے اعلان جنگ کیا تھا اس لیے اس کے لیے اپنے وعدہ پر قائم رہنا ضروری نہیں۔ اٹلی 23 مئی 1915ء میں برطانیہ کے ساتھ‍ مل کر پہلی عالمی جنگ میں شامل ہوا۔

اگست 1914ء میں یورپی جنگ کے آغاز کے بعد، سلطنت عثمانیہ نے اکتوبر کے اختتام پر روس کے خلاف جنگ میں مداخلت کی جس کے نتیجے میں تہرے معاہدہ (Triple Entente) کی طاقتوں، روس، فرانس اور برطانیہ، نے اعلان جنگ کر دیا۔

بلغاریہ، جو ابھی تک جولائی 1913ء میں سربیا، یونان، رومانیہ اور سلطنت عثمانیہ کے ہاتھوں شکست پر آزردہ تھا، تہرے معاہدہ کے خلاف جنگ میں شامل ہو نے والا آخری ملک تھا۔ اس نے جرمن اور آسٹریا – ہنگری کی فوجوں کے ساتھ‍ مل کر اکتوبر 1915ء میں سربیا پر حملہ کر دیا۔

29 ستمبر 1918ء کو بلغاریہ نے اتحادیوں کے ساتھ‍ التوائے جنگ کے معاہدہ پر دستخط کیے جس کے بعد اتحادیوں نے میسیڈونیا میں کامیاب پیشقدمی کی۔ فلسطین اور شام میں برطانیہ اور عرب دنیا کی کامیابیوں کے بعد 30 اکتوبر کو سلطنت عثمانیہ نے بھی بلغاریہ کی پیروی کی۔ سلطنت ہابسبرگ (Habsburg Empire) کی تحلیل کے بعد نومبر کے پہلے ہفتے میں آسٹریا اور ہنگری نے جنگ بندی پر الگ الگ دستخط کیے۔ جرمنی، برطانیہ، فرانس اور امریکہ کی افواج کی شمال مشرقی فرانس اور بیلجیم میں پہ در پہ پیشقدمی کے بعد 11 نومبر کو جنگ بندی پر جرمنی کے دستخط سے جنگ کا خاتمہ ہو گیا۔

رکن ریاستیں
-----------

| قوم | پہلی جنگ عظیم میں داخلہ |
| --- | --- |
|  آسٹریا-مجارستان | 28 جولائی 1914 |
|  جرمن سلطنت | 1 اگست 1914 |
|  سلطنت عثمانیہ | 2 اگست 1914 (خفیہ)29 اکتوبر 1914 (سر عام) |
|  مملکت بلغاریہ | 14 اکتوبر 1915 |
زیب غوری کا اصل نام احمد حسین خان تھا اور ان کے والد کا نام انور حسین خان غوری تھا ، زیب غوری 1928ء کو کانپور (بھارت) میں پیدا ہوئے، تقسیم ہند کے بعد پاکستان آگئے اور کراچی میں رہے، وہیں یکم اگست 1985ء کو رحلت فرما گئے، کراچی میں تدفین ہوئی،
سوگواروں میں موسیٰ محمود غوری اور شناور بشیر غوری ان کے بیٹے۔۔۔ بیوہ نجمہ زیب غوری اور۔حسنہ خانم غوری ان کی دختر ہیں،

تصانیف
------

* زرد زرخیز (شب خون کتاب گھر آلہ آباد /1976ء /شاعری)
* چاک (1985ء/شاعری)
* زرتاب(شاعری)

اسلوب شاعری
-----------

زیب غوری کا نام ساتویں دہائی کے ابتدائی سالوں میں جدید اردو شاعری کے منظر نامے پر نمایاں ہوا۔ 1962 میں جدیدیت کے ہنگامے میں بھی زیب غوری کا نام جدید شاعری کے منظر نامے سے غائب رہا۔ اس عہد کے اہم تنقیدنگاروں آل احمد سرور، خلیل الرحمن اعظمی اور شمس الرحمن فاروقی کی تحریروں میں بھی زیب غوری کا کوئی ذکر نہیں ملتا ہے۔ شمس الرحمن فاروقی کے ’’نئے نام‘‘ اور ’’فنون‘‘ (غزل نمبر لاہور) میں بھی کہیں نظر نہیں آتے ہیں تاہم شمس الرحمن فاروقی نے بعد میں زیب غوری کی شاعری کی اہمیت اور فکری بصیرت اور ان کے شعری جہات و ابعاد پر ایک جامع اور بھرپور مضمون ’’شاخ اظہار کا نیا پھول: زیب غوری‘‘ لکھ کر تنقیدی بے اعتنائی کی تلافی کردی اور زیب شناسی کی نئی راہیں کھول دیں۔
بعض نقادوں نے زیب غوری کے شعری اسلوب پر غالب کے اثرات کی نشان دہی کی ہے اور یہ سچ ہے کہ ان کی پوری شاعری بالخصوص ان کے پہلے مجموعے ’’زرد زرخیز‘‘ کی شاعری پر غالب کے واضح اور نمایاں اثرات موجود ہیں۔ کہیں کہیں پورے مصرعے غالب کی یاد دلاتے ہیں تو کہیں لفظیات کی سطح پر اثر پذیری دیکھنے کو ملتی ہے۔زیب کی یہ اثر پذیری نہ صرف اسلوب کی سطح پر ہے بلکہ وہ فکری اعتبار سے بھی زیادہ قریب ہیں کیونکہ غالب کی طرح زیب غوری کائنات کو ایک عاشق یاعام انسان کی نگاہ سے دیکھنے کی بجائے ایک مفکر اور دانشور کی نگاہ سے دیکھنا زیادہ پسند کرتے ہیں۔ اسی لیے غالب کی طرح زیب غوری بھی اپنی شاعری میں تخلیق کائنات کے بارے میں سوال اٹھاتے ہیں، وجود اور عدم کی پیچیدگیوں کو سمجھنے کی کوشش کرتے ہیں، انسان، اس کے وجود اور تخلیق کائنات کے ابہام کو جاننے کے لیے بے چین رہتے ہیں، شاید اسی لیے زیب کے یہاں کتاب ماضی کے اوراق پارینہ کو کھولنے کی بار بار کوشش ملتی ہے۔ دراصل زیب کی پوری شاعری انسانی زندگی کے نشیب و فراز کی شاعری ہے اور زندگی صرف عصری مسائل و موضوعات کو محیط نہیں ہوتی ہے بلکہ اس کا رشتہ ماضی سے بھی ہوتا ہے اسی لیے زیب کی شاعری میں موجودہ عہد کی زندگی کے آشوب کے ساتھ ساتھ ماضی کے عرفان اور اس کے شعور کا بھی اظہار ہوتا ہے۔

نمونہ کلام
----------

چمک رہی ہیں خلا میں ہزار دنیائیں==
نہ جانے کون سے ذرے میں ہے وطن میرا

میں کون ہوں جو ہاتھ رنگوں اپنے خون سے==
میرا وجود میرے لیے ننگ کیوں ہوا

ہوا چلی تھی ہر اک سمت اس کو پانے کی==
نہ کچھ بھی ہاتھ لگا گرد جستجو کے سوا

اندھی ہوا کہاں سے اڑا لائی کیا خبر==
کیاجانے زندگی ہے ورق کس کتاب کا

زیب غوری نے اپنی شاعری میں انفرادی حسیت== کے ساتھ موجودہ عہد کی زندگی کے آشوب کی بھی
**فلسفی عظیم آبادی**، **اصغر امام فلسفی** (پیدائش: 26 ستمبر 1902ء - وفات: 16 مارچ 1997ء ) بھارت سے تعلق رکھنے والے اردو زبان کے شاعر، تحریک آزادی ہندکے کارکن اور سیاستدان تھے۔ وہ 26 ستمبر 1902ء کو محلہ پیر ویس (پیر باعث لین)، پٹنہ، بہار میں پیدا ہوئے۔ ان کے والد کا نام حکیم مولانا عبد الرحمٰن عارف تھا جن کے اسلاف اتر پردیش سے ہجرت کر کے بہار آئے تھے۔ نوجوانی کے نوں میں ہی مولانا ابو الکلام آزاد اور دیگر رہنماؤں سے متاثر ہو کر تحریک آزادی ہند میں شامل ہو گئے تھے۔ اس کی پاداش میں انہیں 1942ء میں جلاوطن بھی ہونا پڑا تھا۔ پھر سبھاس چندر بوس کے ساتھ مل کر کام کرنے لگے اور Anti-Compromise Conference کے جنرل سیکریٹری منتخب ہوئے۔ آزادی ملنے کے بعد وہ آل انڈیا کانگریس کی حمایت میں سرگرم کار رہے۔ انہوں نے پارٹی کے لیے مختلف کتابچے تیار کیے، نظمیں لکھیں اور عملی تحریکات میں حصہ لیتے رہے۔ ان تمام سیاسی سرگرمیوں کا اثر ان کی شاعری پر بھی دیکھا جا سکتا ہے۔ ابتدا میں اپنے والد (تخلص عارف) سے اصلاح لی۔ بعد میں حیدر دہلوی اور زار عظیم بادی تلمذ حاصل کیا۔ ان کا پہلا شعری مجموعہ **گلزار فلسفی** کے نام سے 1955ء میں شائع ہوا۔ دوسرا مجموعہ **افکار فلسفی** کے نام سے شائع ہوا۔ فسادات کے موضوع پر لکھے گئے ان کے ڈرامے **ایثار** اور **ہماری درگت** شائع ہو کر مقبول ہوئے۔ اصغر امام فلسفی 16 مارچ 1997ء کو پٹنہ، بھارت میں وفات کر گئے۔ وہ میر شکار ٹولی قبرستان، پٹنہ میں مدفون ہیں۔

حوالہ جات
---------

1. ↑  اعجاز علی ارشد، بِہار کی بَہار (جلد دوم)،قومی کونسل برائے فروغ اردو زبان نئی دہلی، 2017ء، ص 4
2. ↑  بِہار کی بَہار (جلد دوم)، ص 5
**بِل ڈیسک** (انگریزی: BillDesk) ممبئی میں قائم ایک بھارتی آن لائن کمپنی ہے۔

2015ء میں اس کمپنی کی قیمت ایک بلین امریکی ڈالے آنکی گئی تھی۔

پس منظر
-------

بھارت کے آن لائن بازار کی قیمت تقریبًا ایک بلین امریکی ڈالر آنکی گئی ہے۔ یہ ہر سال 50 فیصد بڑھتی جا رہی ہے۔

2015ء میں پہلی بار غیر نقدی ادائیگیاں کاغذی ادائیگیوں پر پہلی بار حاوی رہے۔ 

یہ اندارہ لگایا گیا ہے کہ [*مغالطہ آمیز الفاظ*] بھارت کی آن لائن بلوں پر مبنی معاملتوں کا 70 فیصد حصہ بل ڈیسک کے ذریعے انجام پاتا ہے۔ 

بل ڈیسک ایک مالیاتی طور پر آزاد کمپنی ہے اور اس کے ایک شراکت دار کے طور ادائیگی اور تصفیہ نظامات قانون 2007ء کے تحت ریزرو بینک آف انڈیا نگرانی کرتا ہے۔

تاریخ
-----

بل ڈیسک کا قیام بھارتی صنعتکار ایم این سری واسو، اجے کوشل اور کارتیک گنپتی کی جانب سے 2000ء میں عمل میں آیا۔ یہ تینوں لوگ اس سے قبل امریکی کھاتہ جاتی کمپنی آرتھر اینڈرسن ایل ایل پی کے لیے کام کرتے تھے۔

2001ء میں بل ڈیسک کو پہلی سرمایہ کاری سیڈبی وینچر کیپیٹل لیمیٹیڈ (SIDBI Venture Capital Ltd) اور بینک آف بروڈا کی جانب سے وصول ہوئی۔ 

2006ء میں کلیئر اسٹون وینچر پارٹنرز (Clearstone Venture Partners) اور اسٹیٹ بینک آف انڈیا نے مشترکہ طور پر کمپنی میں $7.5 ملین کا سرمایہ لگایا۔ 

2012ء میں ریاستہائے متحدہ امریکا میں قائم عوامی کمپنی ٹی اے ایسوسی ایٹس نے غیر معلنہ رقم بل ڈیسک میں لگائی۔

2015ء میں بل ڈیسک کو 200 ملین امریکی ڈالر جنرل ایٹلانٹیک اور تیماسیک سے ملے جس کی وجہ سے کمپنی کی کل مالیت ایک بلین امریکی ڈالر ہو گئی۔

حوالہ جات
---------

1. 1 2 3  "Online Payment Service Provider BillDesk Bags $200M from General Atlantic". *iamwire* (بزبان انگریزی). 2015-10-30. 18 جنوری 2017 میں اصل سے آرکائیو شدہ. اخذ شدہ بتاریخ 12 اکتوبر 2016.  الوسيط `|url-status=` تم تجاهله (معاونت)
2. 1 2 3 4 5  Balakrishnan، Reghu (2015-10-30). "General Atlantic, Temasek set to invest Rs1,000 crore in BillDesk". *livemint.com*. اخذ شدہ بتاریخ 12 اکتوبر 2016.
3. ↑  "BillDesk". *www.quadlabs.com*. اخذ شدہ بتاریخ 12 اکتوبر 2016.
4. ↑  "BillDesk To Boost Mobile Billing In India – Tech2". *Tech2* (بزبان انگریزی). 2006-09-04. 20 دسمبر 2016 میں اصل سے آرکائیو شدہ. اخذ شدہ بتاریخ 12 اکتوبر 2016.  الوسيط `|url-status=` تم تجاهله (معاونت)
5. 1 2  "BillDesk to raise $200 million at $1 billion value | Gadgets Now". *Gadget Now*. اخذ شدہ بتاریخ 12 اکتوبر 2016.

بیرونی روابط
------------

* دفتری ویب سائٹ Edit this at Wikidata
ماڈیولر باورچی خانے کے لوازمات آپ کے باورچی خانے کو زیادہ موثر اور منظم بنانے کا بہترین طریقہ ہیں۔ وہ آپ کی اسٹوریج کی جگہ کو زیادہ سے زیادہ کرنے، آپ کے ورک فلو کو بہتر بنانے، اور کھانا پکانے اور صفائی کو آسان بنانے میں آپ کی مدد کر سکتے ہیں۔ یہاں آپ کے گھر کے لیے کچھ اعلی ماڈیولر کچن لوازمات ہیں:

**1. دراز**

دراز کسی بھی ماڈیولر کچن کے لیے ضروری ہیں۔ وہ برتنوں، برتنوں اور پین اور باورچی خانے کی دیگر اشیاء کو ذخیرہ کرنے کا بہترین طریقہ ہیں۔ دراز تک رسائی بھی آسان ہے، جس سے آپ کو ضرورت پڑنے پر اسے تلاش کرنا آسان ہو جاتا ہے۔

**2. لمبی اکائیاں**

لمبے یونٹ ایک اور ضروری ماڈیولر باورچی خانے کے لوازمات ہیں۔ وہ لمبی اشیاء، جیسے جھاڑو، موپس اور ویکیوم کلینر کو ذخیرہ کرنے کا بہترین طریقہ ہیں۔ لمبے یونٹوں کو پینٹری کی اشیاء، جیسے ڈبہ بند سامان اور خشک سامان کو ذخیرہ کرنے کے لیے بھی استعمال کیا جا سکتا ہے۔

**3. سبزیوں کی ٹوکریاں**

سبزیوں کی ٹوکریاں تازہ پھلوں اور سبزیوں کو ذخیرہ کرنے کا بہترین طریقہ ہیں۔ وہ صاف اور برقرار رکھنے میں بھی آسان ہیں۔ سبزیوں کی ٹوکریاں بیس کیبنٹ، دراز، یا لمبی اکائیوں میں رکھی جا سکتی ہیں۔

**4. پل آؤٹ**

پل آؤٹ شیلف کی ایک قسم ہے جو کابینہ سے باہر پھسلتی ہے۔ یہ ان اشیاء کو ذخیرہ کرنے کا بہترین طریقہ ہیں جن تک آپ کو بار بار رسائی کی ضرورت ہوتی ہے، جیسے مصالحے، تیل اور مصالحہ جات۔ پل آؤٹ کا استعمال برتنوں اور پین، برتنوں اور باورچی خانے کی دیگر اشیاء کو ذخیرہ کرنے کے لیے بھی کیا جا سکتا ہے۔

**5. کٹلری کی ٹرے۔**

کٹلری کی ٹرے آپ کی کٹلری کو ذخیرہ کرنے اور منظم کرنے کا بہترین طریقہ ہیں۔ انہیں دراز یا پل آؤٹ میں رکھا جا سکتا ہے۔ کٹلری کی ٹرے بھی صاف اور دیکھ بھال میں آسان ہیں۔

**6. کونے کے حل**

کونے کے حل آپ کے باورچی خانے کے کونوں میں ذخیرہ کرنے کی جگہ کو زیادہ سے زیادہ کرنے کا بہترین طریقہ ہیں۔ وہ برتنوں اور پین، برتنوں، اور دیگر باورچی خانے کی اشیاء کو ذخیرہ کرنے کے لئے استعمال کیا جا سکتا ہے. کونے کے حل کو پل آؤٹ یا گھومنے والی شیلف بنانے کے لیے بھی استعمال کیا جا سکتا ہے۔

**7. بوتل پل آؤٹ**

بوتلیں نکالنا بوتلوں اور جار کو ذخیرہ کرنے کا ایک بہترین طریقہ ہے۔ انہیں بیس کیبنٹ یا لمبے یونٹوں میں رکھا جا سکتا ہے۔ بوتل کے پل آؤٹ کو صاف اور برقرار رکھنا بھی آسان ہے۔

**7. بوتل پل آؤٹ**

بوتلیں نکالنا بوتلوں اور جار کو ذخیرہ کرنے کا ایک بہترین طریقہ ہے۔ انہیں بیس کیبنٹ یا لمبے یونٹوں میں رکھا جا سکتا ہے۔ بوتل کے پل آؤٹ کو صاف اور برقرار رکھنا بھی آسان ہے۔

یہ آپ کے گھر کے لیے صرف چند سرفہرست ماڈیولر کچن لوازمات ہیں۔ ماڈیولر کچن کے لوازمات کا انتخاب کرتے وقت، اپنی ضروریات اور بجٹ پر غور کرنا ضروری ہے۔ آپ کو یہ بھی یقینی بنانا چاہئے کہ آپ جو لوازمات منتخب کرتے ہیں وہ آپ کے ماڈیولر کچن کیبینٹ کے ساتھ مطابقت رکھتے ہیں۔
**ہیلن آف ٹرائے** (انگریزی: Helen of Troy) یونانی اساطیر کے مطابق جنگ ٹروجن (ٹرائے کی جنگ) تیرھویں اور بارہویں صدی ق۔ م کے درمیان تین ٹرائے دیوتاؤں کی مخاصمت کی بنا پر لڑی گئی۔ ٹرائے کا شہر اس جنگ میں تباہ ہوا۔ یونان کے مشہور شاعر ہومر نے اس جنگ کے متعلق بہت سی غیر فانی نظمیں لکھی ہیں۔ یونانی روایات کے مطابق پلیPeleu اور تھیٹس کی شادی کے موقع پر تمام دیوتا اور دیویاں جمع ہوئیں۔ مگر اپرس کی شمولیت کی دعوت نہ دی گئی۔ ایرس اپنے آپ آ پہنچی اور آتے ہی سونے کا ایک سیب حاضرین کی طرف پھینکا، جس پر لکھا تھا’’سب سے زیادہ خوبصورت کے لیے۔‘‘

ہیرا جو زیوس کی بیوی اور آسمان کی دیوی تھی۔ایتھنا جو حکمت کی دیوی تھی۔ اور ایفرودیت جو محبت کی دیوی تھی، اس سنہری سیب کی دعویدار ہوئیں۔ جب جھگڑا بڑھا تو ٹرائے کے بادشاہ پریام کے بیٹے پارس کو اپنی قدرت کے مطابق رشوت پیش کی۔ تینوں دیویوں نے پارس کی رشوت جو دنیا کی خوبصورت ترین عورت کی محبت کی صور میں تھی۔ قبول کر لی اور سنہری سیب اسے دے دیا۔

پارس کی طرف سے ایفرودیت کو سنہری سیب دیے جانے پر ہیرا اور ایتھنا پارس اور ٹرائے کی سخت دشمن ہوگئیں۔ پارس کو ایک دفعہ ایفرودیت کی رفاقت میں سپارٹا جانے کا اتفاق ہوا۔ جس کے بادشاہ منیلایوس کی بیوی ہیلن اس وقت تمام دنیا کی عورتوں میں سب سے زیادہ خوب صورت تھی پارس اسے بھگا کر ٹرائے لے گیا۔ مینلایوس نے تمام یونانی بادشاہوں اور شہزادوں سے مدد مانگی جن میںاوڈیس بھی شامل تھا۔ دو سال کی تیاری کے بعد اس مشترکہ یونانی فوج نے ٹرائے پر حملی کر دیا۔ نوسال تک یونانیوں نے ٹرائے کا محاصرہ کیے رکھا مگر کوئی نتیجہ برآمد نہ ہوا۔ آخر تنگ آکر لکڑی کے گھوڑے والی چال چلی اور ٹرائے کو فتح کرنے میں کامیاب ہوئے۔

حوالہ جات
---------
جملہ کی دو اقسام ہیں۔

1۔ جملہ اسمیہ

2۔ جملہ فعلیہ

جملہ اسمیہ
----------

جملہ اسمیہ اُس جملہ کو کہتے ہیں جس میں مسند اور مسند الیہ دونوں اسم ہوں اور جس کے آخر میں فعل ناقص آئے۔

مثالیں

جیسے عمران بڑا ذہین ہے۔ اس جملے میں **عمران** مسند الیہ، **بڑا ذہین** مسند اور **ہے** فعل ناقص ہے۔

### جملہ اسمیہ کے اجزا

جملہ اسمیہ کے مندرجہ ذیل تین اجزا ہیں۔

1۔ مبتدا

2۔متعلق خبر

3۔ خبر

4۔ فعل ناقص

### 1۔ مبتدا

مسند الیہ کو مبتدا کہتے ہیں جیسے عمران بڑا ذہین ہے میں عمران مبتدا ہے۔

### 2۔ خبر

مسند کو خبر کہا جاتا ہے کیسے عمران بڑا ذہین ہے میں بڑا ذہین خبر ہے۔

### 3۔ فعل ناقص

فعل ناقص وہ فعل ہوتا ہے جو کسی کام کے پورا ہونے کو ظاہر نہیں کرتا ہے۔

مثالیں

اسلم بیما رہے، اکرم دانا تھا، عرفان بہت چالاک نکلا، چاند طلوع ہوا اِن جملوں میں ہے، تھا، نکلا اور ہوا ایسے فعل ہیں جن سے پڑھنے، لکھنے اور کھانے پینے کی طرح کسی کام کے کیے جانے یا ہونے کا تصور نہیں ملتا۔

چند افعال ناقص

پے، ہیں، تھا، تھے، تھیں، ہوا، ہوگا، ہوئے، ہوں گے، ہو گیا، ہو گئے، بن گیا، بن گئے نکلا، نکلے اور نکلی وغیرہ۔

چند اسمیہ جملے (مع اجزا)

| مسند الیہ (مبتدا) | مسند (خبر) | فعل ناقص |
| --- | --- | --- |
| عمران | ذہین | ہے |
| عرفان | نیک | تھا |
| امجد | کامیاب | ہو گیا |
| ارشد | فیل | ہوا |
| اکبر | افسر | بن گیا |

(نوٹ): اسمیہ جملے میں سب سے پہلے مبتدا پھر خبر اور آخر میں فعل ناقص آتا ہے۔

جملہ فعلیہ
----------

جملہ فعلیہ اس جملہ کو کہتے ہیں جس میں مسند الیہ اسم ہو اور مسند فعل جملہ فعلیہ میں فعل ناقص کی بجائے فعل تام آتا ہے جس سے کام کا تصور واضح ہوجاتا ہے۔

مثالیں

سلیم دوڑا، اسلم آیا، حنا نے کتاب پڑھی، اکرم نے نماز پڑھی وغیرہ۔

### جملہ فعلیہ کے اجزا

جملہ فعلیہ کے تین اجزا ہیں

1۔ فاعل

2۔ مفعول

3۔ فعل تام

### 1۔ فاعل

مسند الیہ کو فاعل کہا جاتا ہے جیسے سلیم نے نماز پڑھی اس جملے میں سلیم فاعل ہے۔

### 2۔ مفعول

مسند کو مفعول کہتے ہیں جیسے سلیم نے نماز پڑھی اس جملے میں نماز مفعول ہے۔

### 3۔ فعل تام

آخر میں آنے والے فعل کو فعل تام کہتے ہیں جیسے سلیم نے نماز پڑھی اس جملے میں پڑھی فعل تام ہے۔

حوالہ جات
---------

1. ↑  آئینہ اردو قواعد و انشاء پرزادی
**پرميسل اوتاکار 2** (چیک میں: *Přemysl Otakar II král železný a zlatý*) خاندان پرميسل کا پانچاں چیک بادشاہ اور فاتح تھا جو 1253 سے 1278 تک بوہیمیا کا بادشاہ رہا۔ پرميسل اوتاکار 2 1233 میں Městec Králové شہر میں پیدا ہوا  .اس کے والد کا نام واتسلاف 1 تها۔ اس زمانے میں پرميسل اوتاکار 2 مرکزی یورپ کا سب سے طاقتور بادشاہ اور عظیم فاتح تھا۔ ان کی حکومت میں سرزمین بوہیمیا، آسٹریا، اطالیہ اور سلوواکیہ کے کچھ علاقے شامل تھے۔ ان کے دور حکومت میں چیک بادشاھت کو خاصی وصعت ملی۔

فتوحات
------

آسٹریا کے ڈیوک فردیریک 2 کی وفات کے بعد 1251 میں پرمیسل اوتاکار 2 نے فردیریک 2 کے بہن Margarete von Babenberg سے شادی کی اور انھوں نے شادی کے ذریعہ آسٹریا کو اپنے قبضے میں لے لیا۔
1254 میں پرميسل اوتاکار 2 نے پرشیایی افواج کو شکست دی اور جنگ کے بعد انھوں نے پرشیا میں کالیننگراڈ تعمیر کیا۔ انھوں نے 1259 میں مجارستان کے بادشاہ کے خلاف جنگ کا آغاز کیا اور 1960 میں Kressenbrunn کے جنگ میں مجارستان کے بادشاہ بیلا کو شکست دی۔
جنگ کے بعد پرمیسل اوتاکار نے شاہ بیلا کے ساتھ امن معاہدہ کیا۔ انھوں نے اپنی بیوی کو طلاق دی اور شاہ بیلا کے پوتی سے شادی کی۔ بادشاہ بیلا کی وفات کے بعد ان کا بیٹا سٹیفان مجارستان کا بادشاہ بن گیا۔ 1271 میں انہوں نے پریمیسل اوتاکار پر حملہ کیا مگر چیک بادشاہ نے ان کو شکست دی اور مجارستان کے بڑی حصے پر قبضہ کر لیا۔ یورپ بادشاہ چیک بادشاہ کے سیاسی اثر سے ڈر گئے اور اسی وجہ سے انھوں نے ایک آسٹریائی بادشاہ کو مقدس روم کاشاہنشاہ متخب کیا۔ پرمیسل اتاکار نے اس انتخاب پر تنقید کی اور اس لیے انھوں 1278 میں آسٹریا پر حملہ کی۔ مگر وہ ایک لڑائی میں مارا گیا۔ پرمیسل اتاکار کی وفات کی وجہ سے چیکبدشاھت کا نظام بگڑ گیا۔ پرمیسل اتاکار کا مقبرہ پراگ میں مقدس ویٹوس کیتیڈرل میں واقع ہے۔

تصویریں
-------

پرمیسل اتاکار 2 کا بادشاہت
پرمیسل اتاکار 2 کا مقبرہ

ذرائع
-----

1. ↑  Bohemia
2. ↑  Austria
3. ↑  Bitva u Kressenbrunnu – Wikipedie
4. ↑  Bitva na Moravském poli – Wikipedie

نگار خانہ
---------

* 
* 
*

حوالہ جات
---------
**ونڈسر** ایک تاریخی قصبہ ہے جو سڈنی ، نیو ساؤتھ ویلز ، آسٹریلیا کے شمال مغرب میں واقع ہے۔ یہ ہاکسبری مقامی حکومت کے علاقے میں ہے۔ یہ قصبہ دریائے ہاکسبری پر بیٹھا ہے، جو کھیتوں اور آسٹریلوی جھاڑیوں سے گھرا ہوا ہے۔ آسٹریلیا میں بچ جانے والی بہت سی قدیم یورپی عمارتیں ونڈسر میں واقع ہیں۔ یہ 46 کلومیٹر (29 میل) میٹروپولیٹن سڈنی کے شمال مغرب میں، شہری پھیلاؤ کے کنارے پر۔

ڈیموگرافکس
----------

 سنی بری میں واقع ایک مقدس مقام
2016ء کی مردم شماری میں، ونڈسر کی آبادی 1,891 افراد پر مشتمل تھی، جن کی اوسط عمر 42 سال تھی۔ ونڈسر میں سب سے زیادہ عام نسب انگریزی (30.9%)، آسٹریلوی (28.9%)، آئرش (10.3%)، سکاٹش (7.5%) اور جرمن (2.8%) تھے۔ ونڈسر کے زیادہ تر لوگ آسٹریلیا (78.8%) میں پیدا ہوئے، اس کے بعد انگلینڈ (3.3%)، اور نیوزی لینڈ (1.5%)۔ ونڈسر میں سب سے زیادہ عام مذہبی گروہ عیسائیت (65.8%)، 25.2% کیتھولک اور 23.0% اینگلیکن تھا۔ دوسرا بڑا گروپ کوئی مذہب نہیں تھا (28.9%)۔ ونڈسر میں سب سے زیادہ عام پیشوں میں پروفیشنلز (15.9%)، ٹیکنیشن اور ٹریڈ ورکرز (15.1%)، کلریکل اور ایڈمنسٹریٹو ورکرز (13.6%)، مینیجرز (12.8%)، اور مزدور (11.0%) شامل تھے۔ اوسط ہفتہ وار گھریلو آمدنی A$ تھی۔
**مکتبہ آصفیہ** (انگریزی: State Central Library, Hyderabad) کا نیام بدل کر اسٹیٹ سینٹرل لائبریری حیدراباد کر دیا گیا ہے۔ یہ حیدرآباد، دکن میں واقع ایک عوامی کتب خانہ ہے جسے 1891ء میں قائم کیا گیا تھا۔ موسی ندی کے قریب واقع افضل گنج میں موجود یہ کتب خانہ 500,000 کتابوں کا گھر ہے جس میں متعدد نوادرات، مخطوطے موجود ہیں۔ اس میں متعدد مخطوطے کھجور کی چھال پر پر لکھے ہوئے ہیں۔و2و

تاریخ
-----

یہ کتب خانہ سید حسین بلگرامی کی کاوشوں کا نتیجہ ہے۔ ان کا ذاتی کتب خانہ اس قدر وسیع ہوا کہ ایک بڑی عمارت میں اسے منتقل کرنا پڑا۔
عمارت کا کل رقبہ 72,247 مربع یارڈ پر محیط ہے جسے عزیزی علی نے ڈیزائن کیا ہے۔ 1932ء میں اس کی سنگ بنیاد شاہزادہ میر عثمان علی نے رکھی تھی۔ 1936ء میں تعمیر مکمل ہونے کے بعد آصفیہ کتب خانہ کو اس عمارت میں منتقل کر دیا گیا۔

ذخیرہ
-----

کتب خانہ میں 19ویں صدی اور 20ویں صدی کی پانچ لاکھ کتابوں اور 1941ء میں میر عثمان علی کا جاری کردہ اخبار حیدراباد سماچار کے نسکے موجود ہیں۔

حوالہ جات
---------

بیرونی روابط
------------

|  |  |
| --- | --- |
|  | ویکی ذخائر پر **مکتبہ آصفیہ** سے متعلق سمعی و بصری مواد ملاحظہ کریں۔ |

* State Central Library at Shehar-e-naaz.com with its majestic picture.
* Department of Public Librariesآرکائیو شدہ (Date missing) بذریعہ publiclibraries.ap.nic.in (Error: unknown archive URL)

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 134992420
* ایل سی سی این: n89249012

 |
ضلع نارووال

**نارووال** پنجاب کے شمال مشرق میں واقع ایک شہر ہے۔ یہ تحصیل نارووال اور ضلع کا صدر مقام ہے۔
دریائے راوی کے کنارے واقع اور پاک بھارت سرحد سے صرف ساڑھے جار کلومیٹر کے فاصلے پر ہے۔اس کی تین تحصیلیں ہیں نارووال شکرگڑھ اور ظفروال اس کے بڑے قصبوں میں بارہ منگا کنجرور عیسیٰ کرتارپور اور لنگاہ بھٹیاں شامل ہے نارووال میں سکھ مذہب کی مقدس جگہ کرتار پور واقع ہے جو نارووال سے 12 کلومیٹر شکرگڑھ روڈ پر واقع ہے

ذاتیں
-----

باجوہ ، نارو، سنگیال ملک، گجر، مہیس، تاجوکے گجر، لنگاہ، انصاری، سادات، مہر ارائیں، جرپا، میو۔موچی۔جٹ۔ راجپوت، ککے زئی ، سلہریا، اعوان، چیمہ، مغل اور بوبک وغیرہ نارووال میں آباد ہیں،

شخصیات
------

* شجاعت احمد خان
	+

مزید دیکھیے
-----------

* بوبک مرالی
* کنجروڑ
* عیسی
* نیناں کوٹ
* جسڑ
* ڈیرانوالہ
* بدوملہی
* سراج اڈا
* نونار

* بارہ منگا
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ نارووال في GeoNames ID". *GeoNames ID*. اخذ شدہ بتاریخ 18 اگست 2023ء.  تحقق من التاريخ في: `|access-date=` (معاونت)
شاہد کبیر ( 1 مئی 1932ء ناگپور - 11 مئی 2001ء ) مہاراشتڑ ، بھارت کا ایک مصنف اور اردو زبان کا شاعر تھا۔ 1952ء سے شاعری، مختصر کہانیاں اور مضامین لکھتا تھا۔ وہ ایک فعال مصنف تھا اور اپنی غزلوں کی وجہ سے زیادہ مقبولیت رکھتا تھا۔

اس کے اہم کاموں میں "کچی دیواریں" (1958ء ، ناول) "چاروں اور "(1968ء ، غزلوں کا مجموعہ ) اور "پہچان" ( 1999ء ، غزلوں کا مجموعہ ) شامل ہیں۔ اسے مہارشتڑا اسٹیٹ اکیڈیمی کی طرف سے ایوارڈ ملا تھا۔ اس کی غزلیں متعدد بھارتی گلوکاروں نے گائیں جن میں جگجیت سنگھ، چترا سنگھ، ہری ہرن، چندن داس ، منی بیگم اور صابری برادران شامل ہیں۔
کبیر 1 مئی 1932ء میں شہر ناگپور مہاراشتڑا میں پیدا ہوا۔ اس کے والدین محمد اسرائیل اور خیر النساء تھے۔ اس نے اپنیاسکول کی تعلیم انجمن ہائیاسکول سے حاصل کی۔ اس نے اپنی بیچلر آف آرٹس جونیئر کالج ناگپور سے اردو میں مکمل کی جو اس کے مضامین میں سے ایک تھا۔
اس نے 1960ء میں اختر کبیر سے شادی کی اور اس کی تین بیٹیاں ، سیما، الماس اور شیراز جب کہ چار بیٹے خالد، ساجد، فراز اور سمیر تھے۔
اس کا بیٹا سمیر کبیر بھی ایک شاعر ہے۔
اس نے 1950ء میں دہلی میں مرکزی حکومت کے فوڈ اور مارکیٹنگ شعبہ میں کام کرنا شروع کیا جہاں اس کی واقفیت دوسرے شعرا علی سردار جعفری، زبیر رضوی اور نریش کمار شاد سے ہوئی۔ اس کو ان شاعروں کے کام نے بہت متاثر کیا اور اس نے نظمیں لکھنا شروع کر دیں۔ بعد میں وہ ناگپور منتقل ہو گیا۔ اور اپنی شاعری میں سب سے پہلے موسیقی پر مبنی ایک غزل "پھولوں کی برسات "لکھی جسے قوالی کے انداز میں حنیف اگروال نے گایا۔ اس کے بعد اس کی غزلیں تقریباً سارے معروف گلوکاروں نے گائی جیسے ہری ہرن، جگجیت سنگھ، چترا سنگھ، لتا منگیشکر، پنکج ادھاس، ادت نارائن اور راحت فتح علی خان مشہور گلوکار شامل ہیں۔ اس کی لکھی ایک غزل "اس کی گلی میں پھر مجھے ایک بار لے چلو "بہت مشہور ہوئی اور متعدد گلوکاروں نے اسے کئی بار گایا جن میں رئیس خان، منی بیگم ، چندن داس ، سلمان علوی اور صابری براداران شامل ہیں۔

مزید دیکھیے
-----------

* اردو زبان کے مصنفین کی فہرست

حوالہ جات
---------

1. ↑  Naqvi، Nita Awatramani. "Shahid Kabir: Biography". *Urdu Poetry Archive*. 25 دسمبر 2018 میں اصل سے آرکائیو شدہ. اخذ شدہ بتاریخ 30 اپریل 2016.  الوسيط `|url-status=` تم تجاهله (معاونت)
اردو گاہ اردو زبان و ادب کا ایک معروف بلاگ ہے۔ یہ انٹرنیٹ کی تاریخ میں پہلی باقاعدہ اردو ویب گاہ ہے جس کا پتا بھی اردو ہی میں لکھا جاتا ہے۔

آغاز
----

اردو گاہ کا آغاز 2007 کے لگ بھگ ایک ذاتی بلاگ کے طور پر ہوا تھا۔ مختلف اوقات میں مختلف ناموں سے جاری رہنے کے بعد 2019 میں اس نے موجودہ صورت اختیار کی۔

بانی
----

اردو گاہ کے بانی، منتظم اور مرکزی مصنف پاکستان سے تعلق رکھنے والے ادیب راحیل فاروق ہیں۔

شعبہ جات
--------

اردو گاہ اس وقت ادبیاتِ عالیہ، قواعدِ املا، لغت (فرہنگِ آصفیہ)، صوتی ادب، محاورات، علمِ عروض، اقوالِ زریں، ضرب الامثال، شاعری اور نثر سمیت ایک درجن کے قریب شعبہ جات پر مشتمل ہے۔ انفرادی کاوش کی حیثیت سے یہ اردو دنیا کا سب سے بڑا نجی بلاگ سمجھی جاتی ہے۔

اہمیت
-----

اردو گاہ کو اس کے مواد کی وجہ سے زبان و ادب کے اساتذہ، طلبہ اور عام شائقین میں قدر کی نگاہ سے دیکھا جاتا ہے۔ ایران، ہندوستان، برطانیہ اور پاکستان وغیرہ میں اس کے مباحٹ مختلف درجوں کے طلبہ کے لیے مجوزہ مطالعات میں شامل کیے گئے ہیں۔

حوالہ جات
---------

1. ↑  "اردو گاہ - سرورق". *اردو گاہ*.
2. ↑  "علم عروض کا تعارف اور اوزان و بحور : تفصیلی مطالعہ". *Sargodha University - LMS*. 20 جولا‎ئی 2022 میں اصل سے آرکائیو شدہ. اخذ شدہ بتاریخ 20 جولا‎ئی 2022.  الوسيط `|url-status=` تم تجاهله (معاونت)
3. ↑  "Urdu Language Teaching Resources".